CELEX: 32013B0568
Language: sk
Date: 2013-04-17 00:00:00
Title: 2013/568/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2011

16.11.2013   
            
            
               SK
            
            
               Úradný vestník Európskej únie
            
            
               L 308/203
            
         
      ROZHODNUTIE EURÓPSKEHO PARLAMENTU
   
   zo 17. apríla 2013
   o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2011
   (2013/568/EÚ)
   EURÓPSKY PARLAMENT,
   
               —
            
            
               so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2011,
            
         
               —
            
            
               so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2011 spolu s odpoveďami centra (1),
            
         
               —
            
            
               so zreteľom na odporúčanie Rady z 12. februára 2013 (05753/2013 – C7-0041/2013),
            
         
               —
            
            
               so zreteľom na článok 319 Zmluvy o fungovaní Európskej únie,
            
         
               —
            
            
               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
            
         
               —
            
            
               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,
            
         
               —
            
            
               so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (4), a najmä na jeho článok 23,
            
         
               —
            
            
               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,
            
         
               —
            
            
               so zreteľom na článok 77 rokovacieho poriadku a prílohu VI k nemu,
            
         
               —
            
            
               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0082/2013),
            
         
               1.
            
            
               udeľuje riaditeľovi Európskeho centra pre prevenciu a kontrolu chorôb absolutórium za plnenie rozpočtu centra za rozpočtový rok 2011;
            
         
               2.
            
            
               uvádza svoje poznámky v priloženom uznesení;
            
         
               3.
            
            
               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).
            
         
      
         
            Predseda
         
         Martin SCHULZ
         
      
      
         
            Generálny tajomník
         
         Klaus WELLE
         
      
   
   
      (1)  Ú. v. EÚ C 388, 15.12.2012, s. 66.
   
      (2)  Ú. v. ES L 248, 16.9.2002, s. 1.
   
      (3)  Ú. v. EÚ L 298, 26.10.2012, s. 1.
   
      (4)  Ú. v. EÚ L 142, 30.4.2004, s. 1.
   
      (5)  Ú. v. ES L 357, 31.12.2002, s. 72.
   
      
         UZNESENIE EURÓPSKEHO PARLAMENTU
      
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2011
      EURÓPSKY PARLAMENT,
      
                  —
               
               
                  so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2011,
               
            
                  —
               
               
                  so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2011 spolu s odpoveďami centra (1),
               
            
                  —
               
               
                  so zreteľom na odporúčanie Rady z 12. februára 2013 (05753/2013 – C7-0041/2013),
               
            
                  —
               
               
                  so zreteľom na článok 319 Zmluvy o fungovaní Európskej únie,
               
            
                  —
               
               
                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2) (nariadenie o rozpočtových pravidlách), a najmä na jeho článok 185,
               
            
                  —
               
               
                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,
               
            
                  —
               
               
                  so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (4), a najmä na jeho článok 23,
               
            
                  —
               
               
                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,
               
            
                  —
               
               
                  so zreteľom na článok 77 rokovacieho poriadku a prílohu VI k nemu,
               
            
                  —
               
               
                  so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0082/2013),
               
            
                  A.
               
               
                  keďže Európske centrum pre prevenciu a kontrolu chorôb (ďalej len „centrum“) so sídlom v Štokholme bolo zriadené nariadením (ES) č. 851/2004;
               
            
                  B.
               
               
                  keďže 10. mája 2012 udelil Európsky parlament riaditeľovi centra absolutórium za plnenie rozpočtu centra za rozpočtový rok 2010 (6) a vo svojom uznesení, ktoré je súčasťou rozhodnutia o absolutóriu, okrem iného:
                  
                              —
                           
                           
                              naliehavo vyzval centrum, aby prijalo dostatočné opatrenia na zaručenie transparentnosti svojich postupov prijímania zamestnancov,
                           
                        
                              —
                           
                           
                              vyjadril znepokojenie nad tým, že vysoká miera prenesených rozpočtových prostriedkov, ktorú sprevádzala nízka miera vzniknutých výdavkov, bola neprimeraná a v rozpore so zásadou ročnej platnosti rozpočtu,
                           
                        
                              —
                           
                           
                              považoval centrum za dôležitý orgán Únie pre posilnenie a rozvoj sledovania chorôb na európskej úrovni, hodnotenie a oznamovanie existujúcich a vznikajúcich hrozieb pre zdravie ľudí, ktoré predstavujú infekčné choroby, a zhromažďovanie poznatkov v oblasti zdravia na európskej úrovni,
                           
                        
            
                  C.
               
               
                  keďže Dvor audítorov vo svojej správe o overení ročnej účtovnej závierky centra za rozpočtový rok 2011 uviedol svoje stanovisko s výhradou so zreteľom na nezrovnalosti pri riadení jednej rámcovej zmluvy uzatvorenej v roku 2009 v dôsledku toho, že centrum následne pozmenilo zmluvu, čo viedlo k realizácii platieb nad rámec stanoveného stropu, pričom tieto platby boli považované za neoprávnené a ich výška prekročila limit významnosti;
               
            
                  D.
               
               
                  keďže rozpočet centra na rok 2011 dosahoval 56 656 000 EUR v porovnaní s 57 800 000 EUR v roku 2010, čo predstavuje pokles o 2 %,
               
            
                  E.
               
               
                  keďže príspevok Únie do rozpočtu centra na rok 2011 bol 55 400 000 EUR,
               
            
         Rozpočtové a finančné hospodárenie
      
      
                  1.
               
               
                  konštatuje, že rok 2011 bol prvým rokom, v ktorom centrum dostalo od Dvora audítorov stanovisko s výhradou;
               
            
                  2.
               
               
                  so znepokojením berie na vedomie pripomienky Dvora audítorov, najmä to, že „centrum uzavrelo v roku 2009 rámcovú zmluvu v celkovej hodnote 9 miliónov EUR, na základe ktorej bolo oprávnené podpisovať čiastkové zmluvy s vybranými dodávateľmi do výšky tejto sumy. [..] Následnými zmenami bola celková hodnota týchto zmlúv zvýšená na sumu 14,9 milióna EUR. Do konca roka 2011 boli uskutočnené platby v celkovej výške 12,2 milióna EUR, z toho v roku 2011 vo výške 3,2 milióna EUR, Záväzky a platby nad hranicu 9 mil. EUR stanovenú v rámcovej zmluve sú nesprávne“;
               
            
                  3.
               
               
                  berie do úvahy, že podľa centra:
                  
                              —
                           
                           
                              vo zverejnenom oznámení o rámcovej zmluve bola stanovená „minimálna suma 3 000 000 EUR ročne“, zatiaľ čo v podpísaných rámcových zmluvách nebola určená hodnota zmlúv, ktoré sa mali uzatvoriť, a v článku I.1 s názvom Predmet zmluvy v každej podpísanej zmluve bolo uvedené, že „podpisom zmluvy nevzniká centru povinnosť nákupu“,
                           
                        
                              —
                           
                           
                              plnenie kontrahovaných služieb bolo overené a účty boli zaplatené v súlade s postupmi stanovenými v nariadení o rozpočtových pravidlách, pričom všetky platby boli zaplatené zákonným spôsobom za poskytnuté služby a nedošlo k žiadnym stratám finančných prostriedkov,
                           
                        
                              —
                           
                           
                              rámcové zmluvy boli uzatvorené na základe postupu verejného obstarávania vo forme verejnej súťaže v zmysle nariadenia o rozpočtových pravidlách a v súlade s vnútorným postupom centra s cieľom zabezpečiť čo najlepší pomer medzi kvalitou a cenou, skutočnú hospodársku súťaž a transparentnosť; ďalej berie do úvahy, že neboli zistené žiadne strany, ktoré by boli znevýhodnené v postupe obstarávania alebo následne uzatvorenými zmluvami;
                           
                        
            
                  4.
               
               
                  konštatuje, že po zistení nezrovnalostí centrum konzultovalo s Dvorom audítorov ďalší postup a prijalo opatrenia na nápravu prostredníctvom centralizovania všetkých služieb v oblasti informačných a komunikačných technológií a vykonalo ďalšie kroky, aby v budúcnosti nedochádzalo k nezrovnalostiam;
               
            
                  5.
               
               
                  pripomína, že celkový rozpočet centra na rok 2011 predstavoval 56 656 000 EUR, z čoho 1 256 000 EUR tvoril príspevok krajín Európskeho združenia voľného obchodu;
               
            
                  6.
               
               
                  na základe ročnej účtovnej závierky za rok 2011 konštatuje, že plnenie rozpočtu na konci roka 2011 mierne vzrástlo a dosiahlo 96 % (oproti 95 % v roku 2010), pokiaľ ide o viazané rozpočtové prostriedky, čo zodpovedá sume 54,5 milióna EUR;
               
            
         Výkonnosť
      
      
                  7.
               
               
                  berie na vedomie, že plnenie rozpočtu z hľadiska platieb vzrástlo v porovnaní s rokom 2010 o 8 % a dosiahlo 76 % celkového rozpočtu oproti 68 % v roku 2010; napriek tomu uznáva, že aj toto predstavuje zlepšenie v porovnaní so 68 % v roku 2010, pričom je však potrebné, aby centrum naďalej vynakladalo úsilie v tomto smere;
               
            
         Účtovný systém
      
      
                  8.
               
               
                  na základe ročnej účtovnej závierky konštatuje, že rok 2010 bol prvým uceleným rokom, v ktorom centrum plnilo svoj rozpočet počas celého roka prostredníctvom účtovania na základe časového rozlíšenia (ABAC WF – integrovaný rozpočtový a účtovný systém Komisie);
               
            
         Prenesené rozpočtové prostriedky
      
      
                  9.
               
               
                  vyjadruje vážne znepokojenie nad konštatovaním v správe Dvora audítorov, že rovnako ako v predchádzajúcom roku bol za rok 2011 vykázaný veľký objem prenesených prostriedkov; poznamenáva, že z celkového rozpočtu na rok 2011 bolo do roku 2012 prenesených 11 miliónov EUR (20 %) vrátane 38 % z prostriedkov určených na operačné výdavky v rámci hlavy III; vyzýva centrum, aby orgán udeľujúci absolutórium informovalo o opatreniach, ktoré prijalo na odstránenie tohto nedostatku, pretože takáto vysoká miera prenesených rozpočtových prostriedkov, ktorú sprevádza nízka miera časovo rozlíšených výdavkov (5,4 milióna EUR), je v rozpore so zásadou ročnej platnosti rozpočtu;
               
            
         Granty
      
      
                  10.
               
               
                  na základe správy Dvora audítorov berie na vedomie, že v roku 2011 bola podpísaná jedna zmluva v hodnote 0,2 milióna EUR viac ako štyri mesiace po začatí činností; víta zlepšenie postupov riadenia zmlúv zo strany centra;
               
            
         Verejné obstarávanie
      
      
                  11.
               
               
                  na základe ročnej účtovnej závierky poznamenáva, že v roku 2011 zabezpečoval útvar pre verejné obstarávanie 60 otvorených postupov, a to 59 výziev na predkladanie ponúk a jednu výzvu na predkladanie návrhov, ako aj 46 znovu otvorených konaní (rámcové zmluvy v oblasti IT); okrem toho poznamenáva, že bolo uzatvorených 14 rokovacích konaní, ktorých hodnota presiahla 25 000 EUR, pričom pri jednom konaní bola vyššia než 60 000 EUR;
               
            
                  12.
               
               
                  na základe správy riaditeľa určenej orgánu udeľujúcemu absolutórium o opatreniach prijatých so zreteľom na poznámky tohto orgánu, ktoré sa týkali rozpočtového roku 2010, konštatuje, že všetky otvorené postupy obstarávania okrem desiatich boli úspešne uzatvorené zadaním jednej alebo viacerých zákaziek a že všetky rokovacie konania okrem piatich boli ukončené úspešným zadaním zákaziek; vyzýva centrum, aby orgánu udeľujúcemu absolutórium poskytlo ďalšie výsledky postupov verejného obstarávania;
               
            
         Postupy prijímania zamestnancov
      
      
                  13.
               
               
                  na základe ročnej účtovnej závierky konštatuje, že celkový počet dočasných zamestnancov pracujúcich v centre k 31. decembru 2011 bol 177 z celkových 200 pracovných miest uvedených v pláne pracovných miest na rok 2011; domnieva sa, že niektoré ustanovenia služobného poriadku môžu predstavovať značnú administratívnu záťaž; nabáda preto Komisiu, aby agentúram umožnila určitú mieru zjednodušenia podľa článku 110 služobného poriadku;
               
            
                  14.
               
               
                  víta, že centrum v januári 2012 zaviedlo revidovaný interný postup prijímania zamestnancov;
               
            
                  15.
               
               
                  považuje za dôležité, aby centrum prehodnotilo svoje vnútorné postupy prijímania a výberu zamestnancov, o ktorých sa Dvor audítorov domnieva, že sa dajú zlepšiť; požaduje prísne uplatňovanie nového súboru pravidiel a bude aj naďalej monitorovať jeho plnenie;
               
            
                  16.
               
               
                  žiada centrum o dodatočné informácie o miere neobsadených pracovných miest;
               
            
         Vnútorná kontrola
      
      
                  17.
               
               
                  poznamenáva, že v rámci vypracovania výročnej správy za rok 2011 bola vykonaná revízia implementácie systému vnútornej kontroly; osobitne konštatuje, že jedna z noriem týkajúcich sa hodnotenia činností nebola implementovaná a tri ďalšie boli implementované iba čiastočne, zatiaľ čo ostatné boli implementované z prevažnej časti alebo v plnej miere; vyzýva centrum, aby v tejto záležitosti bezodkladne konalo a aby orgán udeľujúci absolutórium informovalo o dosiahnutom pokroku;
               
            
                  18.
               
               
                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (7) o výkonnosti, finančnom hospodárení a kontrole agentúr.
               
            
         (1)  Ú. v. EÚ C 388, 15.12.2012, s. 66.
      
         (2)  Ú. v. ES L 248, 16.9.2002, s. 1.
      
         (3)  Ú. v. EÚ L 298, 26.10.2012, s. 1.
      
         (4)  Ú. v. EÚ L 142, 30.4.2004, s. 1.
      
         (5)  Ú. v. ES L 357, 31.12.2002, s. 72.
      
         (6)  Ú. v. EÚ L 286, 17.10.2012, s. 184.
      
         (7)  Prijaté texty, P7_TA(2013)0134 (pozri stranu 374 tohto úradného vestníka).